א [Aleph]2 O hwɛ sɛnea Yehowa de n’abufuw akata Sion so sɛ omununkum!Watow Israel ahoɔfɛ afi soro ahwe fam.+Wankae ne nan ntiaso+ no n’abufuw da no.ב [Beth]2 Yehowa amene Yakob tenabea nyinaa; wanhu mmɔbɔ.Wadwiriw Yuda babea nkurow a ɛyɛ den no agu fam+ wɔ n’abufuw mu.Watow n’ahenni+ ne ne mpanyimfo+ agu fam de agu wɔn anim ase.*ג [Gimel]3 Watwa Israel ahoɔden nyinaa* agu wɔ n’abufuw mu.Bere a atamfo baa yɛn so no, wammoa yɛn,*+Na ɔdɛwee wɔ Yakob mu te sɛ ogya a ɛhyew biribiara a atwa ho ahyia.+ד [Daleth]4 Wakuntun n’agyan mu* sɛ ɔtamfo; wayɛ ne nsa nifa krado sɛ ɔsɛefo;+Okunkum nea ɛyɛ aniwa fɛ nyinaa.+Na wahwie n’abufuw te sɛ ogya+ agu Sion ntamadan mu.+ה [He]5 Yehowa ayɛ sɛ ɔtamfo;+Wamene Israel.Wamemene n’aban atenten nyinaa;Wasɛe ne nkurow a ɛyɛ den no nyinaa.Wama awerɛhow ne benabɔ adɔɔso wɔ Yuda babea mu.ו [Waw]6 Wabubu n’apata te sɛ ɔsese+ a esi mfikyifuw mu.Wama n’afahyɛ to atwa.*+Yehowa ama wɔn werɛ afi afahyɛ ne homeda wɔ Sion,Na n’abufuw kɛse mu, wamfa ɔhene ne ɔsɔfo anyɛ hwee.+ז [Zayin]7 Yehowa apo n’afɔremuka;Watow ne tenabea kronkron no akyene.+Ɔde n’abannennen no fasu ama atamfo.+Wɔama wɔn nne so wɔ Yehowa fi+ sɛ afahyɛ da.ח [Heth]8 Yehowa abɔ ne tirim sɛ ɔbɛsɛe Sion babea fasu.+Watwe susuhama mu.+Onyii ne nsa mfii ɔsɛe ho.*Wama n’akoban* ne ɔfasu redi awerɛhow.Ne nyinaa agyigya.ט [Teth]9 N’apon amemem kɔ asaase mu.+Wasɛe nea ɔde abrambram n’apon akyi no abubu mu.Ne hene ne ne mpanyimfo wɔ amanaman no mu.+Mmara* biara nni hɔ; n’adiyifo mpo nnya anisoadehu biara mfi Yehowa hɔ.+י [Yod]10 Sion babea mpanyimfo tete fam ayɛ komm.+Wɔtow mfuturu gu wɔn tirim, na wofurafura awerɛhow ntama.*+Yerusalem mmaabun asisi wɔn ti ase.כ [Kaph]11 Matew nisu ama m’ani ayɛ kɔɔ.+Me nsono mu retwa me.Me man babea ahwease nti, wɔahwie me mmerɛbo agu fam,*+Mmofra ne nkokoaa a wɔayɛ kagyaa wɔ kurow no mmɔnten so nti.+ל [Lamed]12 Bere a wɔayɛ kagyaa te sɛ obi a wɔapira no ama ɔda kurow no mmɔnten so,Na wɔda wɔn maamenom nsa so a wɔn nkwa* refi wɔn mu no,Wobisa wɔn maamenom sɛ: “Ɛhe na aduan ne bobesa wɔ?”+מ [Mem]13 Dɛn na memfa nyɛ nhwɛso* mma wo?Dɛn na memfa wo ntoto ho, O Yerusalem babea?O Sion babea, ɔbaabun, dɛn na memfa wo ntoto ho nyɛ awerɛkyekye mma wo?Efisɛ w’ahwease so sɛ ɛpo.+ Hena na obetumi asa wo yare?+נ [Nun]14 Anisoadehu a w’adiyifo nya maa wo no, ɛyɛ atoro ne nnaadaa,+Wɔamma woanhu wo mfomso, anka wɔankyere wo ankɔ.+Mmom anisoadehu a wɔka kyerɛɛ wo no nyinaa yɛ atoro ne nnaadaa.+ס [Samekh]15 Wɔn a wotwam wɔ ɔkwan so nyinaa bɔ wɔn nsam gu wo so.+Wɔtɛɛ wɔn anom*+ wosow wɔn ti gu Yerusalem babea no so, na wɔka sɛ:“Kurow a na wɔfrɛ no ‘Ahoɔfɛ a ewie pɛyɛ, asaase nyinaa anigye’ no, ɛno ni?”+פ [Pe]16 W’atamfo nyinaa serew wo.*Wɔtɛɛ wɔn anom,* na wɔka wɔn se si so denneennen. Na wɔka sɛ: “Yɛamene no.+Ɛda yi na na yɛrehwɛ kwan!+ Aba, na yɛahu!”+ע [Ayin]17 Yehowa ayɛ nea ɔbɔɔ ne tirim sɛ ɔbɛyɛ no.+ Wayɛ nea ɔkae no,+Nea ɔhyɛ too hɔ teteete no.+Wadwiriw agu, na wanhu mmɔbɔ.+Wama ɔtamfo adi wo ho ahurusi; wama w’atamfo ahoɔden* ayɛ kɛse.צ [Tsade]18 O Sion babea fasu, ɔman no de wɔn koma nyinaa su frɛ Yehowa.Ma nisu ntene awia ne anadwo te sɛ asubɔnten.Nnye w’ahome. Mma w’ani* nnhome.ק [Qoph]19 Sɔre! Su anadwo, bere a awɛmfo dɔn afi ase.Hwie wo koma gu Yehowa anim sɛ nsu.Ma wo nsa so kyerɛ no, na ama wo mma anya nkwa,*Wɔn a ɔkɔm nti wɔayɛ kagyaa wɔ mmɔnten ntwea* so baabiara no.+ר [Resh]20 O Yehowa, hwɛ; hwɛ nea wo ne no adi no yayaayaw saa no.Ɛsɛ sɛ mmea kɔ so we wɔn mma,* wɔn mma a wɔte apɔw+ a wɔawo wɔn no anaa?Anaa ɛsɛ sɛ wokum asɔfo ne adiyifo wɔ Yehowa kronkronbea hɔ?+ש [Shin]21 Mmarimaa ne nkwakoraa awuwu gugu fam wɔ mmɔnten so.+Me mmaabun* ne me mmerante awuwu sekan ano.+Wukunkum wɔn w’abufuw da no; wukunkum wɔn na woanhu wɔn mmɔbɔ.+ת [Taw]22 Woafrɛfrɛ ehu fi baabiara aba te sɛ afahyɛ da.+Yehowa abufuw da no, obiara antumi anguan, na obiara anka;+Wɔn a mewoo wɔn* tetee wɔn no, m’atamfo ama wɔn ase ahyew.+
twi_Latn